"द गुड डॉक्टर" में इससे पहले…
तुम्हारी वजह से मेरी यह हालत हुई है, और मैं इस बात से सचमुच नाराज़ हूँ।
मैं उस सर्जरी की वजह से ही इस कुर्सी पर बैठी हुई हूँ।
-मुझे हमारे फ़ील्ड ट्रिप में मज़ा आया। -मैंने भी अच्छा समय बिताया।
मुझे माफ़ करना। मैं बस…
मैं नहीं कर सकता।
मैं जानता हूँ कि सब कुछ कैसे ठीक करना है।
एक सर्जरी लिम के पक्षाघात को ठीक कर देगी।
यह कॉर्ड की नहीं, यह रीढ़ की हड्डी की विकृति है।
अगर काइफ़ोसिस भी हो, इसका मतलब यह नहीं है…
पहले यह दस डिग्री पर मुड़ी हुई थी, अब 15 पर है।
-तुम्हारा प्रस्ताव क्या है? -हम पेट से अंदर जाएँगे,
विकृति को ठीक करके रीढ़ की हड्डी को स्थिर कर देंगे।
तनाव कम होने से उनका शरीर ठीक हो सकता है।
इससे पक्षाघात ठीक हो जाएगा।
-कामयाब हो सकता है। -हो सकता है। शायद काम कर जाये।
"शायद" का मतलब यह नहीं कि सही है,
विशेष रूप से जितने उपकरणों की ज़रूरत होगी।
तुम पेट या फेफड़े में छेद कर सकते हो।
सेप्सिस की संभावना है।
मैं किसी भी चीज़ में छेद नहीं करूँगा।
क्या मुझे तुमको यह याद दिलाने की ज़रूरत है कि पिछली बार तुम कितने आश्वस्त थे?
मुझे खेद है, लेकिन मुझे नहीं लगता कि कामयाबी के आसार हैं।
तो फिर आसार बनाओ।
क्या आप दोनों हमारे सुविधा क्षेत्र में कोई सर्जरी ढूंढ सकते हैं। कोई आपत्ति?
नहीं।
तो फिर मुझे शुरुआत करनी होगी।
इस सप्ताह मैं बहुत व्यस्त रहूँगा।
और आज से पहले तुम कभी बेहोश नहीं हुई?
नहीं, कभी नहीं।
दरअसल, मुझे लगता है कि मैं पिछले हफ्ते बेहोश हो गई थी।
मैं लंच ब्रेक में थी।
मैं जगी तो ज़मीन पर थी।
मुझे लगा कि आप मुझे हैलोवीन प्रतियोगिता में भाग नहीं लेने देंगे।
-मुझे खेद है। -कोई बात नहीं।
हम बस यही चाहते हैं कि तुम ठीक हो जाओ।
तो, तुम सिंड्रेला हो?
मेरा मुख्य गाना है। मैं "नो वन इज़ अलोन" गा रही हूँ।
सोंडहाइम। मुझे वह बहुत पसंद है।
आपका पसंदीदा कौन सा है?
यहाँ गाना क्यों चल रहा है?
और तुम हरे क्यों हो?
हैलोवीन है।
हृदय गति अभी भी 38 बीपीएम है।
उम्मीद है, हम तुम्हें तुम्हारे गीत के लिए समय पर वापस भेज सकेंगे।
हम नहीं भेज सकते।
तुम्हारे दिल की विद्युत प्रणाली ठीक नहीं है
और कार्डिएक अरेस्ट होने का खतरा है।
इसे कार्यशील बनाए रखने के लिए हम पेसमेकर प्रत्यारोपित कर सकते हैं।
पेसमेकर बहुत सुरक्षित होता है।
इसके साथ ऐसा क्यों हो रहा है?
हम पता लगाने के लिए खून की जाँच
और इलेक्ट्रोफिजियोलॉजिक अध्ययन करेंगे।
साथ ही, आप तीनों की आनुवंशिक जाँच भी करनी होगी।
अगर यह आनुवांशिक है, तो आपको भी जोखिम हो सकता है।
हैलोवीन की शुभकामनाएँ।
मुझे बहुत चक्कर आते हैं क्योंकि बचपन में मेरा सिर में चोट लग गई थी।
वे जानते हैं, दोस्त।
ओह, हाँ।
कभी-कभी मैं चीज़ें भूल भी जाता हूँ।
क्रिस हमेशा मेरा ख़याल रखता है।
यह मुझे हर दिन डे केयर में लेने आता है।
वह मेरे लिए डिनर बनाता है और मुझे वीडियो गेम खेलने देता है।
अच्छा भाई लगता है।
इन्हें बताओ कि हम एक-दूसरे से क्या कहते हैं।
मैं कहता हूँ, "मैं तुम्हारे साथ हूँ, छोटे भाई।"
और फिर मैं कहता हूँ, "मैं तुम्हारे साथ हूँ, बड़े भाई।"
घाव के किनारों का अच्छा अनुमान है।
तुम जा सकते हो, ऑली।
मेरी पीठ मुझे परेशान कर रही है।
उम्र बढ़ने की खुशियाँ।
आपकी पैंट काफ़ी ढीली है।
हाल ही में वजन कम हुआ है।
आपने आखिरी बार डॉक्टर को कब दिखाया था?
मुझे नहीं पता।
ऑली और काम की तलाश के बीच…
क्या आप अपनी शर्ट ऊपर उठा सकते हैं?
हम आपका लैब टेस्ट और सीटी कराने का ऑर्डर देंगे ताकि पता चल जाए कि सब ठीक है।
वह संभावित सहायक जो मुझे सेप्टम रिंग के साथ पसंद आया?
मैंने उसका टिकटॉक देखा और अब मैं दूसरे की तलाश में हूँ।
क्या तुम अपना टेबलेट पढ़ रहे हो?
हाँ, पर मैं तुम्हारी बात भी सुन रहा हूँ।
डॉ. लिम की सर्जरी के साथ, मुझे दो काम करने होंगे।
अगर तुम हमारे लंच के बाद शुरू करो तो कैसा रहेगा?
यह विकास का अवसर है।
एक बॉस के रूप में, तुमको काम सौंपने चाहिए।
तुमको लगता है कि मैं कोड की हर लाइन खुद लिखती हूँ?
मैं एक सर्जन हूँ। मैं सर्जरी नहीं सौंप सकता।
तो, अपने काम के उन तत्वों का पता लगाओ जिन्हें केवल तुम ही कर सकते हो
और बाकी काम सौंप दो।
यह एक अच्छा विचार है।
फोर्स मेरे साथ है।
अच्छा है। बहुत प्यारा है।
मनमोहक।
तो, नेवी ब्लू ड्रेस या काली स्कर्ट?
ये सारे बहुत अच्छे हैं। आपकी डेट बहुत अच्छी होगी।
ज़रूरी नहीं कि यह मेरी डेट ही हो।
मेरे पड़ोसी मुझे रोमांटिक रेस्तरां में नहीं ले जाते।
तुम्हारे पड़ोसी 90 साल के दम्पति हैं
और वह साधु जो अपने जियोड से बात करना पसंद करता है।
यह डेट है, है ना?
मेरी मंज़िल आ गई।
बुद्धिमान उत्तर, दोस्त।
डेट।
डेट। निश्चित रूप से डेट ही है।
जो एक समस्या है क्योंकि वे पोशाकें बेकार हैं।
तुम्हारे पास और क्या है?
कूड़ा-करकट। चिड़चिड़ा। फूहड़,
ज़्यादा फूहड़ नहीं।
हे भगवान, नहीं।
और कुछ?
मेरी अलमारी में हैं।
हम वहीं मिलेंगे। शाम को 8:00 बजे।
हिलो मत, क्रिस। इसमें कुछ मिनट लगेंगे।
ठीक है।
मैंने सोचा कि तुम में हैलोवीन का अधिक उत्साह है।
मुझे बहुत उत्साह है।
लेकिन एक पेशेवर महिला होने के नाते मैं इसे काम के बाद व्यक्त करती हूँ।
दिलचस्प।
तुम क्या कर रही हो?
सैन पेड्रो स्क्वेयर में काफ़ी लोग पब में घूमने जाएँगे।
-हममें से कुछ लोग जा रहे हैं। -मज़ेदार लगता है।
शामिल होना चाहते हो?
लगता है मैं नहीं जाऊँगा।
पर शुक्रिया।
कोई बात नहीं।
मुझे लगता है कि कल रात मैंने हम दोनों के बीच कुछ अजीब कर दिया था।
कोई बात नहीं।
तीन सेंटीमीटर की गिल्टी पित्त नली को आंशिक रूप से संकुचित करती है।
अग्न्याशय का कैंसर।
-अरे। -तुम ओआर में यह पहन रखा है?
मुझे जेनेटिक टेस्ट का रिज़ल्ट मिल गया। स्काइलर को हेमोक्रोमैटोसिस है।
-यह हृदय की समस्याओं का कारण बताता है। -हाँ, पर उसके माता-पिता के रिज़ल्ट देखो।
माँ अप्रभावी जीन की वाहक हैं।
लेकिन उसके पिता नहीं।
इसका मतलब, वह उसका बाप नहीं है।
और चूंकि उसने हमें उसका टेस्ट करने दिया, वह ये बात नहीं जानता।
हम उसके माता-पिता को क्या बताएंगे?
जेनेटिक टेस्ट के रिज़ल्ट।
जेनरेटर को इन्फ्राक्लेविकुलर पॉकेट में रख रहा हूँ।
कैसे पर कोई विचार?
मेरा मतलब है, उनकी शादी को बिगाड़े बिना।
मैं वह काम तुम दोनों को सौंप दूँगा।
यह उन्नति का एक अवसर होगा।
तुम्हें स्काइलर के जैविक पिता को भी सूचित करना होगा
कि वह वाहक हैं।
हम नहीं जानते कि वह कौन है।
तब यह उन्नति का और भी बड़ा अवसर होगा।
एडसंस और 3-0 वाइक्रिल।
आपको स्टेज तीन का अग्नाशय कैंसर है।
यह अभी तक मेटास्टेसाइज नहीं हुआ है, पर यह आपके लिम्फ नोड में फैल गया है।
तो, मैं कीमो करवाऊँगा?
कीमो, रेडिएशन, मॉलिक्यूलर थेरेपी से आपको लगभग आठ महीने का समय मिलेगा।
विप्पल प्रोसीजर नाम की एक गहन सर्जरी है।
इसमें आपके पित्ताशय के साथ पित्त नली,
अग्न्याशय और आंतों के कुछ हिस्से को निकालना शामिल है।
ठीक है। सर्जरी कब कर सकते हैं?
इसमें सफलता की संभावना बहुत ही कम है।
अगर यह विफल हो जाता है, तो आपको समय कम मिलेगा और दर्द अधिक होगा।
जब ऑली छोटा था, तो मेरी माँ ज़्यादातर घर से काम करती थीं।
वह हमेशा मुझसे उसकी देखभाल करने को कहतीं, जो मुझे नापसंद था।
एक दिन, मैं कॉमिक्स पढ़ रहा था…
और वह सीढ़ियों से नीचे गिर गया।
आप तो खुद भी बच्चे थे।
ऑली की चोट आपकी गलती नहीं है।
मैं उसकी ख़ातिर ज़िंदा रहने के लिए कुछ भी करूँगा।
हम विप्पल प्रोसीजर के लिए ऑपरेशन से पहले टेस्ट करवाएंगे।
मैं व्यस्त हूँ।
नहीं, आप अपने मरीज़ के कान का मैल नरम होने का इंतज़ार कर रहे हैं।
हम एंडोस्कोपिक डीकंप्रेशन के साथ थोरैकोस्कोपिक और लैप्रोस्कोपिक
तरीकों का इस्तेमाल कर सकते हैं।
मैं यह डॉ. लिम को प्रस्तुत करना चाहता हूँ।
नहीं।
इस दृष्टिकोण का इस्तेमाल ट्यूमर सर्जरी के लिए किया जाता है।
-"सर्जरी"? -हम आपके बारे में बात नहीं कर रहे!
यह मेरे शुरुआती विचार से कम आक्रामक है, इसमें संवहनी चोट का जोखिम भी कम है।
मैंने मना किया न, शॉन।
अजीब बात है। मेरे कान में जैसे चावल के कुरकुरे फूट रहे हैं।
मैंने वही किया जो डॉ. एंड्रूज़ ने कहा था।
मैंने चोट लगने का जोखिम कम कर दिया।
तुमने वह नहीं किया जो उन्होंने कहा था।
तुमने उनका लकवा ठीक करने की संभावना नहीं बढ़ाई।
-लकवा? -हम आपके बारे में बात नहीं कर रहे हैं!
अपना सिर टेढ़ा कीजिए।
इतना काफ़ी नहीं है।
जेकब जल्द ही वापस आ जाएंगे।
आइए, हम शुरू करते हैं।
पेसमेकर बढ़िया काम कर रहा है।
भगवान का शुक्र है।
लेकिन उसे हेमोक्रोमैटोसिस नाम की आनुवंशिक बीमारी है।
उसके शरीर में अतिरिक्त आयरन जमा हो रहा है।
इसीलिए उसे दिल से संबंधित समस्याएँ हो रही थीं?
हाँ। और उसके लीवर को थोड़ी क्षति हुई है,
लेकिन लगता है कि हमने इसे समय रहते पकड़ लिया है।
आयरन लाल रक्त कोशिकाओं में वाहित होता है,
इसलिए नियमित रक्त निकालना इसका मुख्य उपचार है।
बस इतना ही?
बढ़िया।
आपके हस्ताक्षर किए फार्मों के कारण,
हमें आपको और आपके पति को साथ में यह बताना
और समझाना होगा कि यह एक अप्रभावी आनुवंशिक विकार है,
और स्काइलर की स्थिति के लिए, इस जीन का माता-पिता दोनों में होना ज़रूरी है।
और फिर हम समझाएंगे कि आप इसकी वाहक हैं, पर…
आपके पति नहीं हैं।
लेकिन ऐसा नहीं है…
हे भगवान।
हाय भगवान।
जेकब का पुराना कॉलेज रूममेट।
वास्तव में हम उसके और उसकी पत्नी के बहुत करीब थे।
जेकब को संदेह हुआ था, लेकिन मैंने इनकार कर दिया।
वह इतना कमाल का था, और मैं असमंजस में थी।
जेकब और मेरी अब अच्छी बनती है।
स्काइलर उसकी बेटी है। मैं नहीं चाहती कि यह बदले।
हम आपके पति को उनके टेस्ट रिजल्ट जानने से नहीं रोक सकते।
क्या आप हमें जैविक पिता की जानकारी दे सकती हैं?
उन्हें यह जानना होगा कि वह एक वाहक हैं।
मैं नहीं चाहती कि वह इसमें शामिल हो।
हम उन्हें आपके या स्काइलर के बारे में कुछ नहीं बता सकते। गोपनीयता संबंधी कानून हैं।
लेकिन अगर उनके और बच्चे हैं, तो वे खतरे में हो सकते हैं।
मिक केंग।
बेहतर होगा कि अब मैं अपने पति से बात करूँ।
क्या तुम अजवाइन के डंठल जैसी दिखना चाहती हो?
पुराने ज़माने की मेरी पसंद।
इसके साथ पहनना…
लुई वटॉन ब्लाउज़?
हाँ। और…
ये। हॉट, क्लासिक।
बहुत अच्छे।
बस एक बात है, इन्हें उतारना मुश्किल हो सकता है।
निर्भर करता है, विशेषता है या कमी।
चलो एक ब्रेक लेते हैं।
क्या हो रहा है?
मैं अब अलग शरीर वाली एक अलग इंसान हूँ।
जो साफ़ तौर पर उसे आकर्षक लगता है।
तुम्हें पता लग जाएगा।
बात केवल सेक्स की नहीं है।
मुझे चिंता है कि मैं अपने जीवन की नई शुरुआत करने की जल्दी में हूँ।
मैं उसे पसंद भी करती हूँ या नहीं?
क्या वह अच्छा आदमी है?
बिल्कुल।
प्यारा है?
बहुत प्यारा।
अभी-अभी एक अच्छा और बहुत प्यारा आदमी खोया है,
यह बहुत मायने रखता है।
यह ठीक रहेगा।
ऐसा लगता है, हम पाइलोरस को नहीं बचा सकते।
हम सर्जरी के शुरू में पुनर्मूल्यांकन कर सकते हैं।
उस रात मैं मूर्ख था,
जब मैंने तुम्हें लगभग चूम ही लिया था।
जाहिर है, मैं तुम्हें पसंद करता हूँ।
पर यह एक ऐसी रेखा है जिसे मैं पार नहीं कर सकता।
अगर इसकी वजह हमारा साथ में काम करना है…
ऐसा नहीं है।
मैं अभी किसी को डेट नहीं कर सकता।
लेकिन मुझे सचमुच उम्मीद है कि हम दोस्त बने रह सकते हैं।
ठीक है।
-यदि हम डिस्टल नहीं करते हैं, तो हम… -रुको।
जाहिर है कि हम एक दूसरे को पसंद करते हैं,
लेकिन किसी कारण से कुछ नहीं हो सकता जो तुम बताओगे नहीं।
फिर भी तुम साथ घूमना-फिरना चाहते हो।
हाँ।
आओ सामान्य यकृत धमनी को देखें।
हमारी उन्नति का दूसरा अवसर कैफेटेरिया में इंतजार कर रहा है।
आपको लगता है कि मुझमें इसका जीन है…
हेमोक्रोमैटोसिस।
तो, अगर आपके बच्चे हैं…
दो लड़के हैं। छह साल के जुड़वां बच्चे।
चेतावनी के संकेत होंगे चमकदार त्वचा, लीवर की समस्याएं, ऊर्जा की कमी…
नहीं।
जहाँ तक मुझे पता है, वे पूरी तरह स्वस्थ हैं।
आपको कैसे पता चला कि मैं एक वाहक हूँ?
मैं इस अस्पताल में कभी आया भी नहीं हूँ।
माफ़ करें। हम गोपनीयता कानूनों द्वारा बंधे हैं।
लेकिन जब तक आपकी और आपके बच्चों की जाँच होती रहे, आप ठीक रहेंगे।
गोपनीयता कानून? किसकी निजता?
माफ़ करें। हम इससे ज्यादा कुछ नहीं कह सकते।
जेकब?
डेज़ी का बच्चा था?
अरे, देखो यार… इन्होंने मुझे यहाँ बुलाया है। मैंने नहीं…
नहीं!
नहीं, नहीं। नहीं!
ठीक है, रेजिडेंट्स, यह बिल्कुल नाकाम रहा।
आपने मिक से मिलने के लिए गलत जगह चुनी, उसकी नाक टूट गई,
फिर मिक ने इसके बारे में शिकायत की,
उसके बाद डॉ. एंड्रूज़ ने मुझे डांटा,
जबकि मैंने बस इतना किया था कि वह काम तुम दोनों को सौंपा था।
-इसने कैफेटेरिया का सुझाव दिया। -और तुमने कोई आपत्ति नहीं की।
नारीवादी के तौर पर यह मेरी जगह नहीं है…
आप दोनों ने बहुत ही बुरा काम किया।
मुझे डॉ. लिम की सर्जरी पर काम करना है।
स्काइलर के पेसमेकर की जाँच करो।
मैं सामान्य यकृत धमनी देख सकती हूँ।
इसके आगे के बड़े लिम्फ नोड को काट रहा हूँ।
डॉ. पार्क, पेट की दीवार।
यह स्थानीय फैलाव नहीं है।
मेटास्टैसिस। हम सर्जरी पूरी नहीं कर सकते।
हमें इसे बंद करना होगा, हमने जो किया, उसे पहले जैसा कर दें।
हम पीछे से टी नाइन-एल वन पर जाएंगे।
रीढ़ की हड्डी के आगे कोई उपकरण न होने से,
उन्हें जटिलताओं का खतरा कम होगा,
और पोस्टीरियर ऑस्टियोटॉमी पूरी करने से
कॉर्ड पर तनाव कम करके भविष्य में बहुत कम तकलीफ़ होगी।
अभी भी बहुत जोखिम है।
क्या तुमने अभी तक लिम से माफ़ी मांगी?
मैं माफ़ी किसलिए मांगूंगा?
हे भगवान, शॉन!
आदेश न मानने के कारण आप अभी भी मुझ से नाराज़ हैं।
इसीलिए आप मेरे विचारों को दबाते रहते हैं।
तुमने बात नहीं सुनी और ज़िम्मेदारी भी मान नहीं रहे हो,
इसीलिए, मैं गुस्सा हूँ।
पर मैं तुम्हारे विचारों को इसलिए खारिज कर रहा हूँ क्योंकि उनमें बहुत जोखिम है।
मैं यह नहीं मानता।
अच्छा। तो मत मानो।
चाहता हूँ आप मुझ पर गुस्सा होना बंद करें, तो आपको मेरे विचार फिर से अच्छे लगेंगे।
ऐसे नहीं होता।
तो कैसे होता है?
आप कब तक मुझसे नाराज़ रहेंगे?
मुझे नहीं पता।
मैं अपने क्लिनिक का काम ख़त्म करने जा रहा हूँ।
क्या इसके पेसमेकर में कुछ गड़बड़ है?
इसका दिल ठीक है।
इसे पीलिया हो गया है। इसका लीवर ख़राब हो रहा है।
हार्ट ब्लॉक से हाइपोटेंशन के कारण लीवर को अप्रत्याशित झटका लगा है।
इसे यूनोस पर सूचीबद्ध किया गया है। मैंने उसे तेज़ करने को कहा है,
लेकिन इस गति से, यह दाता मिलने से पहले ही मर जाएगी।
हमने उसकी माँ का टेस्ट किया।
वह मेल नहीं खातीं।
और उसके पिता भी मेल नहीं खाते, क्योंकि वह उसके पिता नहीं हैं।
उसके जैविक पिता मेल खाते हैं?
माँ उन्हें फ़ोन कर रही थी, लेकिन जाहिर है उन्होंने उन्हें ब्लॉक कर दिया था।
हम कोशिश कर सकते हैं।
तुम्हारी वजह से उसने चेहरे पर मुक्का खाया।
तुम्हारे बजाय मैं उससे बात करूँगा।
नहीं। आपने पहले कहा था कि मैं शायद आठ महीने तक ज़िंदा रहूँ।
हमें नहीं पता था कि कैंसर फैल गया है।
मैं हमेशा कहता था कि मैं उसे अकेला नहीं छोड़ूँगा।
आप उसके साथ कुछ नहीं कर रहे। आप बीमार हैं।
वह एक सामूहिक घर में जा सकता है।
अच्छे सामूहिक घर उपलब्ध हैं।
आप मरीज़ सेवाओं से सलाह ले सकते हैं।
क्या हम आपके भाई को बुलाएं ताकि आप दोनों बात कर सकें?
हाँ।
-एक मिनट है? -है तो नहीं।
मेरा मरीज़,
उसने अपना जीवन अपने उस भाई की देखभाल के लिए समर्पित कर दिया था,
जिसे मस्तिष्क में गहरी चोट लगी थी।
लेकिन वह अग्नाशय कैंसर से मर रहा है।
-विप्पल प्रोसीजर ही एकमात्र… -नहीं। यह कोई सर्जिकल प्रश्न नहीं है।
मुझे उम्मीद थी कि तुम उनसे बात करोगे।
स्टीव के साथ और उसके मरने के बाद के
तुम्हारे अनुभवों के बारे में।
क्यों?
उनके लिए यह देखना बहुत अच्छा होगा कि तुम कितने कामयाब बन पाए हो।
मैं नहीं जानता कि उसका भाई कामयाब होगा।
मुझे एएसडी है, लेकिन उसके मस्तिष्क में चोट है।
-पता है… -मैं एक बस में रहता था।
मुझे नहीं पता वे कहाँ रहते हैं, पर बस में नहीं रहते, वरना तुमने ज़िक्र किया होता।
फिर भी मुझे लगता है कि मदद हो सकती है।
उससे अधिक संभावना है कि मैं डॉ. लिम के लकवे को ठीक करने में मदद कर सकता हूँ।
तुम्हारा मरीज़ वैसे भी मर रहा है।
तुम इस ऑफ़िस में क्यों हो?
मेरी एक मीटिंग है।
आप इसे बदतर बना रहे हैं। आपको इसका एहसास है ना?
आप शॉन को अधिक परेशान कर रहे हैं।
उसे ज़िम्मेदारी लेनी होगी।
वह कोशिश कर रहा है।
और आपके उस पर नाराज़ रहने से कोई फायदा नहीं होगा।
इसीलिए मैं उससे दूर रहूँगा।
-उससे हमेशा दूर नहीं रह सकते। -मैं रह सकता हूँ।
बस कीजिए!
आप उस पर नाराज़ हैं।
वह माफ़ी नहीं माँगेगा। किसी को तो पहल करनी होगी।
-और पहल मुझे ही करनी होगी? -बिल्कुल।
वह एक वयस्क है और वह तुम्हारा पति है।
उसे एएसडी है और वह आपका बेटा है।
आपकी बेटी का लीवर फेल हो गया है।
उसका कोई रिश्तेदार उपयुक्त दाता नहीं है, पर आप हो सकते हैं।
आप चाहते हैं कि मैं अपना लीवर दे दूँ?
सिर्फ एक टुकड़ा। पूरा लीवर देने पर आप मर जाएंगे।
मैं उससे कभी नहीं मिला।
मुझे उसके बारे में कुछ ही दिन पहले पता चला।
ठीक है। आप जैविक रूप से जुड़े हुए हैं।
इससे आपकी ज़िम्मेदारी बनती है।
मेरे दो छोटे लड़के हैं जिन्हें मेरी ज़रूरत है।
एक पत्नी जिसके साथ मैं पहले से ही कपल थेरेपी में हूँ।
मुझे इस लड़की पर दया आती है।
मुझे सच में दया आती है।
पर उसके लिए मैं अपना परिवार नष्ट नहीं कर सकता।
मेरा भाई ठीक हो जाएगा। हम ट्रिप पर जा रहे हैं।
ऑली, क्या ख्याल है, नर्स हॉक्स
आपको आइसक्रीम दिलाने कैफेटेरिया ले जाए?
संडे?
जाकर मज़ा लो।
मुझे मेक्सिको में एक क्लिनिक की वेबसाइट मिली जो अग्नाशय के कैंसर का इलाज करती है।
इम्यूनोथेरेपी, स्टेम सेल, पूरक।
मैं इन क्लीनिक के बारे में जानती हूँ।
वे हताश लोगों को शिकार बनाने वाले घोटाले हैं।
मेरे पास खोने को क्या है?
पहली चीज़ है आपका पैसा।
आपके जाने के बाद आपके भाई को उसकी ज़रूरत होगी।
अगर उसने मुझे खो दिया…
वह जी नहीं पाएगा।
वह जी लेगा।
आप समझ नहीं रहे।
जब मैं बड़ा हो रहा था,
मेरे परिवार में सबकी बहुत बनती थी।
हम साथ में खेत में काम करते थे।
मेरा भाई…
मेरा भाई मेरा सबसे अच्छा दोस्त था।
एक दिन, ट्रैक्टर लुढ़क गया,
और उसे सीधा करने में मेरे भाई की एक डिस्क हर्नियेट हो गई।
डॉक्टर ने उसे ऑक्सीकोडोन दिया,
और 18 महीने बाद वह हेरोइन लेने लगा।
सलाहकारों ने…
उन्होंने मुझसे, मेरी माँ, मेरे पिता से उसे अलग कर देने को कहा
कि उसे तेज़ झटका लगना ज़रूरी है।
तो, हमने वही किया।
और उसने भी किया।
कुछ समय के लिए,
ऐसा लगा जैसे वह चला गया।
मेरा भाई अब मुझे बताता है
कि हमारे परिवार का आपसी प्यार,
वह सब कुछ जो मेरे माता-पिता ने उसे सिखाया था,
उसी की वजह से ज़िंदा रहा।
हमने उसे बचा लिया।
तब भी जबकि हम वहाँ नहीं थे।
पिछले महीने, उसने वास्तव में…
बिना नशे के पाँच साल पूरे किए।
ऑली सब झेल सकता है।
उसे सच बता दें।
-मुझसे बहस मत करो। -मैं बहस नहीं कर रही हूँ!
बिगड़े बच्चे जैसा बर्ताव करना बंद करो।
चलो चलें। अभी।
वह स्कूल था।
तुमने सुज़ैन डॉकिन्स को फिर से मारा?
वह हमेशा की तरह मुझसे बुरा व्यवहार कर रही थी।
हमने इस बारे में बात की थी, मैडी। तुम्हें बस दूर रहना है।
मुझे ही क्यों बदलना होगा?
क्योंकि लोगों को मारना स्वीकार्य नहीं है, मैडी।
जीवन में कभी-कभी लोग मतलबी हो जाते हैं।
-आप हर चीज़ को मेरी गलती बना देते हैं। -मैं ऐसा नहीं करता।
-आपको मेरी तरफ होना चाहिए। -मैं कोशिश कर रहा हूँ,
लेकिन तुम इसे असंभव ही बना देती हो क्योंकि तुम कभी मेरी बात नहीं सुनती!
आप नहीं सुनते। बस मुझ पर हावी हो जाते हैं।
हे भगवान। ठीक है। मैं बताऊँ?
-तुम अपने कमरे में जाओ। -नहीं।
क्या कहा तुमने मुझसे? अपने कमरे में जाओ।
मुझे आपसे नफ़रत है।
मैंने कहा, अपने कमरे में जाओ!
हेपेटिक एन्सेफेलोपैथी।
नये लीवर के बिना वह कल तक मर जायेगी।
क्या आपको यूनोस से छूट मिल गई?
नहीं।
तो सब ख़त्म।
नहीं।
उसके जैविक पिता अभी भी मेल खा सकते हैं।
पहले, तुम दोनों मिक के साथ असफल हुए, फिर मैं मिक के साथ असफल हुआ।
इस बार हमें मिलकर इसका समाधान निकालने की ज़रूरत है।
ऑली,
हम मेक्सिको नहीं जायेंगे।
तुम पहले से बेहतर हो?
नहीं।
क्या तुम मर रहे हो?
हाँ।
लेकिन हम हर पल साथ बिताएंगे।
और मैं तुम्हारे लिए एक बढ़िया सामूहिक घर ढूंढूंगा।
मैं जानता हूँ कि यह मुश्किल है।
ऑली, मुझे बहुत खेद है।
राजन एक सामूहिक घर में रहता है।
राजन।
मेरे दिन के समूह से है।
वह कहता है कि उसके पास सोने का अपना कमरा है,
और लोग अच्छे हैं।
वह ठीक है।
मैं आपके साथ हूँ, बड़े भाई।
मैं तुम्हारे साथ हूँ, छोटे भाई।
क्या मैं आ सकता हूँ?
मैं तुम से नाराज़ हूँ।
और इसका उचित कारण है।
पर मैं चाहे जितना भी नाराज़ हो जाऊं,
मैं हमेशा तुमसे प्यार करता हूँ।
मैं मैडी को यह सब नहीं बता पाया।
मैं नहीं जानता कि आप मुझसे क्या छीनना चाहते हैं।
मैं तुमसे प्यार करता हूँ।
मैं भी करता हूँ।
और तुम्हारे पहले के विचारों को
नकारने के लिए मेरे पास उचित कारण थे,
गैर-भावनात्मक कारण।
पर मुझे लगता है कि उस एंडोस्कोपिक योजना में कुछ दम हो सकता है।
तुम्हारे पास उनका कोई सीटी स्कैन है?
मेरे पास बहुत सारे हैं।
खैर, चलो एक से शुरू करते हैं।
आने के लिए शुक्रिया दोस्तो।
बहुत सुंदर गाना था।
शुक्रिया।
-मैं लीया हूँ। -मिक।
-शो में पहली बार आई हैं? -हाँ।
हाँ।
क्या मैं आपको कुछ दिखा सकती हूँ?
ज़रूर।
यह तो अद्भुत है।
आपकी बेटी है?
नहीं।
आपकी बेटी है।
हम न्यूनतम आक्रामक परक्यूटेनियस स्क्रू के साथ पीछे से अंदर जाएंगे
और अधिकतम काइफोज्ड खंडों पर पूर्ण कशेरुका उच्छेदन करेंगे,
फिर एक बढ़ाने लायक पिंजरे के साथ कशेरुकाओं का पुनर्निर्माण करेंगे।
तुम एक नया मेरुदंड बना रहे हो।
यह आपके कॉर्ड में तनाव को दूर करने का सबसे सुरक्षित तरीका है
ताकि आपका शरीर अपना काम कर सके।
आप सहमत हैं?
मैं यह नहीं कहूँगा कि सहमत हूँ, पर मुझे नहीं लगता कि हाँ कहना पागलपन है।
इस समय यह कोई चिकित्सीय प्रश्न नहीं है।
यह भावनात्मक सवाल है।
आपको खुद से पूछना है कि आप उस कुर्सी से छुटकारा पाने के लिए कितनी बेचैन हैं?
मैं इस बारे में सोचूंगी।
आप देखने में…
मैं यहाँ एक बहुत सटीक शब्द का इस्तेमाल करने जा रहा हूँ।
"आकर्षक" लगती हैं।
ख़ैर, मैंने आकर्षक बनने में काफ़ी पैसा और समय खर्च किया है।
-आप भी गज़ब लग रहे हैं। -शुक्रिया।
"जोसेफ" के नाम से दो लोगों के लिए बुकिंग है।
ज़रा रुकिए।
डाइनिंग रूम में जाने का एक ही रास्ता है?
यह एक पुरानी इमारत है। मुझे खेद है।
वेटर अभी आपको और कुर्सी को ऊपर ले जाने के लिए नीचे आ रहे हैं।
कोई दिक्कत नहीं है।
जानती हैं, मुझे यहाँ का यह छोटा सा आँगन हमेशा से पसंद रहा है।
क्या आप उन कोने वाली टेबलों में से एक और कुछ कुर्सियाँ
नीचे ला सकती हैं?
दरअसल एक कुर्सी। मैं अपनी साथ लेकर चलती हूँ।
मैं अभी ला देती हूँ।
शुक्रिया।
बेशक, "अ न्यू होप" एक आदर्श फ़िल्म है।
बिल्कुल सही।
लेकिन, हाल की फ़िल्मों की बात करें तो,
एक है, जो मेरे लिए, सच में सबसे अलग है…
"रोग वन।"
हाँ!
वह अंत!
वास्तव में हैरान करने वाला है।
सिर्फ फ्रेंचाइज़ के लिए नहीं, बल्कि किसी भी हॉलीवुड ब्लॉकबस्टर के लिए।
तो, हम क्या देख रहे हैं?
मुझे माफ़ करें।
मैंने ऐसा नहीं सोचा था…
क्या मुझे चले जाना चाहिए?
हाँ।
मेरे ख़याल से डेट नहीं थी?
अगर आपको अच्छा लगे, तो मैं आपको अपने हादसे के बाद अकापुल्को की एक रोमांटिक यात्रा के
बारे में बता सकती हूँ।
कोई फायदा नहीं।
उसे कभी यह ख्याल भी नहीं आया कि मैं उसे डेट समझूँगी।
सर्जरी मत करवाएँ।
मुझे यकीन है कि डॉ. मर्फ़ी जो भी प्रस्ताव दे रहे हैं, वह अभी अच्छा लग रहा है।
पता भी है कि वह क्या प्रस्ताव दे रहा है?
यहाँ मसला है कि आपको किसी भी कीमत पर अपना पुराना जीवन वापस चाहिए।
मैं इन हालात से गुज़र चुकी हूँ।
अपना पैर खोने के बाद पहला वर्ष,
मैं उसे वापस पाने के लिए कोई भी जोखिम उठा सकती थी।
लेकिन अब मुझे अपनी जिंदगी पसंद है।
मुझे अच्छा लगता है मैं जैसी भी हूँ।
खुद को समय दें।
स्काइलर? क्या तुम हमें सुन सकती हो?
माँ?
ध्यान से। तुम्हें बहुत सारे टांके लगे हैं।
क्या हुआ था?
तुम बहुत बीमार हो गई थी, पर इन डॉक्टरों ने तुम्हें ठीक कर दिया।
इस आदमी ने तुम्हें अपने लीवर का टुकड़ा दिया।
इसने तुम्हारी जान बचाई।
आप कौन हैं?
मैं मिक हूँ।
सोमवार को मिलूंगा।
पांच साल नशे से दूर, हाँ?
क्या तुम्हारा कोई भाई है भी?
हाँ है।
लेकिन वह नशे का आदी नहीं है।
और
तुम्हारी लत…
क्या यही कारण है
कि तुम और मैं नहीं…
हाँ।
करीब छह महीने पहले, मुझे एक झटका लगा था।
थोड़ी हेरोइन खरीदी।
पर पीने से पहले फ्लश कर दिया, लेकिन फिर भी।
मेरी पहली प्राथमिकता उसे इस्तेमाल किए बिना आधी रात तक समय बिताना है।
मेरी दूसरी प्राथमिकता सर्जन बनना है।
और मुझे नहीं पता कि दूसरों को जोखिम में डाले बिना तीसरी कैसे जोड़ी जाए।
मुझ पर भरोसा करने के लिए शुक्रिया।
-मुझे उम्मीद है कि हम दोस्त बन सकते हैं। -हाँ।
हम दोस्त हैं।
मैंने कल दोपहर के लिए एक ओआर बुक कर लिया है, अगर…
मैंने सर्जरी न कराने का फैसला किया है।
आपके काम के लिए शुक्रिया।
क्यों?
-इन्हें सफ़ाई देने की कोई ज़रूरत नहीं है। -हाँ, सफ़ाई देनी होगी।
मैंने अपनी योजना को संशोधित किया, जैसा आपने मुझे कहा था।
-शॉन। -मैं कम चीरफाड़ वाले तरीके तलाश सकता हूँ।
-शॉन, रुको। -यह ठीक नहीं है।
-चुप हो जाओ। -डॉ. लिम,
-अगर आपकी चिंता… -आपको रुकने की ज़रूरत नहीं है।
-…मैं दिखा सकता हूँ… -चुप करो!
यह ठीक नहीं है।
मुझे वह कारण बताओ जिनकी वजह से तुम्हें लगता है कि यह ठीक नहीं है,
और मैं समझाने की कोशिश करूँगा।
मुझे माफ़ करना।
सुना है, लिम ने सर्जरी के लिए मना कर दिया।
तुमने कोशिश करके ठीक किया।
उससे कुछ हासिल नहीं हुआ।
जब मैं अपने परिवार की कंपनी की मदद करने के लिए हर्शी वापस गई,
मैंने सोचा था इससे व्यवसाय ठीक हो जाएगा,
मेरे भाई के साथ संबंध ठीक हो जाएंगे, मेरे माता-पिता के साथ सब ठीक हो जाएगा।
तीनों में असफल रही।
पर ख़ुशी है कि मैंने कोशिश की।
इसका कोई मतलब नहीं है।
कोशिश न करके पछताने के बजाय मैं कोशिश करके असफल होना पसंद करूंगी।
जब लोग तकलीफ़ में हों तो उनकी मदद करने की कोशिश करो।
भले ही आपको लगे कि इससे कुछ नहीं बदलेगा?
यह केवल हमें साहसी बनाता है।
आने के लिए शुक्रिया।
मैं डॉ. शॉन मर्फ़ी हूँ।
डॉ. पार्क चाहते हैं कि मैं आपसे अपने जीवन के बारे में बात करूँ।
पता नहीं मैं मदद कर सकूंगा या नहीं।
पर मैं कोशिश करने जा रहा हूँ।
ठीक है।